Document ID: 32007R0409

REGULAMENTUL (CE) NR. 409/2007 AL COMISIEI
din 16 aprilie 2007
de înlocuire a anexelor I și II la Regulamentul (CE) nr. 673/2005 al Consiliului de instituire de drepturi vamale suplimentare la importurile anumitor produse originare din Statele Unite ale Americii
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 673/2005 al Consiliului din 25 aprilie 2005 de instituire de drepturi vamale suplimentare la importurile anumitor produse originare din Statele Unite ale Americii (1), în special articolul 3,
întrucât:
(1)
Ca urmare a faptului că Statele Unite nu au adaptat Legea privind compensarea pentru continuarea dumpingului și menținerea subvențiilor [Continued Dumping and Subsidy Offset Act (CDSOA)] în conformitate cu obligațiile care decurg din acordurile OMC, Regulamentul (CE) nr. 673/2005 a instituit un drept vamal ad valorem suplimentar de 15 % la importurile anumitor produse originare din Statele Unite ale Americii începând cu 1 mai 2005. În conformitate cu autorizația OMC de suspendare a aplicării concesiilor acordate Statelor Unite, Comisia trebuie să adapteze anual nivelul suspendării la nivelul anulării sau reducerii avantajelor cauzate de CDSOA Comunității la momentul respectiv.
(2)
Plățile efectuate în temeiul CDSOA pe anul cel mai recent pentru care sunt disponibile date se raportează la distribuirea taxelor antidumping și compensatorii încasate în exercițiul financiar 2006 (1 octombrie 2005 - 30 septembrie 2006). Pe baza datelor publicate de Biroul Vamal și de Protecție a Frontierelor din Statele Unite, nivelul anulării sau reducerii avantajelor pentru Comunitate este calculat la 81,19 milioane USD.
(3)
Dat fiind că nivelul anulării sau reducerii avantajelor și, prin urmare, al suspendării a crescut, primele 32 de produse de pe lista inclusă în anexa II la Regulamentul (CE) nr. 673/2005, astfel cum a fost modificat prin Regulamentul (CE) nr. 632/2006 al Comisiei, trebuie adăugate în lista din anexa I la respectivul regulament.
(4)
Dreptul suplimentar ad valorem de 15 % la importurile produselor originare din Statele Unite menționate în anexa I modificată reprezintă, în decursul unui an, o valoare comercială care nu depășește 81,19 milioane USD.
(5)
Articolul 6 alineatele (1) și (2) din Regulamentul (CE) nr. 673/2005 prevede scutiri specifice de la dreptul suplimentar privind importurile. Având în vedere că aplicabilitatea acestor scutiri depinde de îndeplinirea anumitor condiții înainte de intrarea în vigoare sau la data de punere în aplicare a Regulamentului (CE) nr. 673/2005, scutirile nu se pot aplica în practică în cazul importurilor celor 32 de produse adăugate pe lista din anexa I. Prin urmare, trebuie adoptate dispoziții speciale în vederea aplicării scutirilor respective în cazul importurilor acestor produse.
(6)
Pentru a evita eludarea acestui drept suplimentar, prezentul regulament trebuie să intre în vigoare la data publicării sale.
(7)
Măsurile prevăzute prin prezentul regulament sunt conforme cu avizul Comitetului pentru sancțiuni comerciale,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 673/2005 se înlocuiește cu anexa I la prezentul regulament.
Articolul 2
Anexa II la Regulamentul (CE) nr. 673/2005 se înlocuiește cu anexa II la prezentul regulament.
Articolul 3
(1) Produsele pentru care a fost eliberată o licență de import cu o scutire sau o reducere a dreptului înainte de data intrării în vigoare a prezentului regulament nu sunt supuse dreptului suplimentar, cu condiția ca acestea să fie clasificate în cadrul unuia dintre următoarele coduri NC (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 și 9406 00 11.
(2) Produsele în cazul cărora se poate dovedi că sunt deja în curs de transport către Comunitate la data aplicării prezentului regulament și a căror destinație nu poate fi schimbată nu sunt supuse dreptului suplimentar, cu condiția ca acestea să fie clasificate în cadrul unuia dintre următoarele coduri NC (3): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 și 9406 00 11.
Articolul 4
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 mai 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 aprilie 2007.

Labels: 3
15
18